Tere!

Kutsume teid Eesti saarte pärimustantsude päevale 19. oktoobril 2024 Muhus.

Saaremaa Simmanitantsu Klubi korraldab tantsupäeva, kuhu kutsume külla  pärimustantsudest huvitatud  tantsurühmad või juhendajad või huvilised Eesti saartelt. Tantsupäeval saame rohkem teada pärimustantsude ajaloost ja loodame ühiselt õppida just saarte tantse.

Päeva lõpetab ühine simman.

**Päevakava**

10.30 – 11.30 Saabumine, registreerumine

11.30 Tantsupäeva avamine

Tutvumiseks ootame tantsurühmadelt enda lühikest tutvustust (võib ka varem digitaalselt saata).

12.00 – 13.00 Loeng pärimustantsude ajaloost ja kujunemisest

Loengu viib läbi Sille Kapper-Tiisler, PhD rahvakultuuri dotsent, tantsuansambli „Leigarid“ kunstiline juht ja tantsuõpetaja

Lõuna 13.00

14.00 – 16.00 Tantsude töötuba

Palun võtke õpituppa kaasa mõni tants enda saarelt ja õpime selle koos ära. Muusika saab kaasa võtta või ette saata digitaalselt, veel toredam, kui saate kaasa võtta oma pillimehe.

16.00 – 16.30 Teepaus

16.30 Päeva kokkuvõte ja tulevikuplaanid

17.00 - . . . Ühine simman

Osalustasu ei ole. Kõhud saavad täidetud hea ja parema Muhu toiduga. Ühe inimese toiduraha 15 eurot saab kanda arvele EE331010220299610220 , Saaremaa Simmanitantsu Klubi MTÜ

Tantsupäev toimub Muhus Liival, Muhu spordihallis**.** Mandrilt tulijatel soovitame osta praamipileti Virtsust Kuivastusse hiljemalt kell 10.15 väljuvale praamile.

Osalemisest palume teatada hiljemalt **1. oktoobriks** kas

* [katli.saarkoppel@muhu.ee](mailto:katli.saarkoppel@muhu.ee) , tel 5307 1949 ( majutuse soovid, kohalik info, transport)
* või [marite.madisson@gmail.com](mailto:marite.madisson@gmail.com) (5397 9876 ) – üldine korraldus

Lugupidamisega

Saaremaa Simmanitantsu Klubi

Meie tegevustega saate tutvuda <https://www.facebook.com/simmaniklubi?locale=et_EE>